smcproject/ml-wiki-sentences huggingface dataset:
രാമഭദ്രാംബ ഇംഗ്ലീഷ് വിലാസം https://ml.wikipedia.org/wiki/Ramabhadramba Tanjore Nayak Kingdom
തഞ്ചാവൂർ നായക് രാജാവായ രഘുനാഥനായകന്റെ ഭാര്യയും കവിയുമായിരുന്നു രാമഭദ്രാംബ (റി. 1600-34).
ഭർത്താവിന്റെ ജീവചരിത്രമായ രഘുനാഥ് അഭിയുദയം എന്ന സംസ്കൃത ഇതിഹാസം അവർ എഴുതി.
തെലുങ്ക് കവി ചെങ്കൽവ കലകവിയുടെ വിദ്യാർത്ഥിയായിരുന്നു രാമഭദ്രംബ.
തനിക്ക് മൂന്ന് ഭാഷകളിൽ കവിത രചിക്കാൻ കഴിയുമെന്നും അഷ്ടവാധനത്തിലെ വിദഗ്ദ്ധയായിരുന്നുവെന്നും (ഒരേ സമയം എട്ട് വ്യത്യസ്ത ബൗദ്ധിക പ്രവർത്തനങ്ങളിൽ പങ്കെടുക്കാനുള്ള ശേഷി) തരുവും ലളിതയും പറയുന്നു.
"രഘുനന്ദനായകന്റെ ഭരണകാലത്തെ രാഷ്ട്രീയ, സൈനിക സംഭവങ്ങളുടെ വിവരണങ്ങൾ" ശേഖരിച്ച ചരിത്രകാരിയാണെന്നും രാജസദസ്സിലെ നിരവധി വനിതാ സംഗീതജ്ഞരുടെ സാന്നിധ്യം രേഖപ്പെടുത്തിയിട്ടുണ്ടെന്നും അവർ അവകാശപ്പെടുന്നു.
അവലംബം Tharu, Susie and K. Lalita (Ed.).
"Introduction."
Women Writing in India.
600 B.C to the Present.
New York:  The Feminist Press, 1991.
Rāmabhadrāmbā, 'Raghunāthābhyudayam', in Sources of Vijayanagar History (Selected and Edited for the University) , ed.
by S. Krishnaswami Ayyangar [and A. Rangaswami Sarasvati], The Madras University Historical Series, 1 (Madras: University of Madras, 1919), pp. 284-302 [no. 91], https://archive.org/details/sourcesofvijayan00krisrich .
Raghunāthābhyudayamahākāvyam: Rāmabhadrāmbāviracitam , ed.
by Ti.
Rā.
Cintāmaṇiḥ, Bulletins of the Sanskrit Department, University of Madras, 2 ([Madras]: Madrapurīyaviśvavidyālayaḥ, 1934)
രാമപുരം ശ്രീരാമസ്വാമിക്ഷേത്രം, മലപ്പുറം ജില്ല ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലപ്പുറം ജില്ലയിലെ അപൂർവ്വം ശ്രീരാമക്ഷേത്രങ്ങളിൽ ഒന്നാണ് രാമപുരം ശ്രീരാ‍മക്ഷേത്രം .
മലപ്പുറം ജില്ലയിൽ പെരിന്തൽമണ്ണ താലൂക്കിൽ എൻ.എച്ച്. 213 -ൽ സ്ഥിതിചെയ്യുന്ന ഈ ക്ഷേത്രത്തിലെ മുഖ്യപ്രതിഷ്ഠ, ചതുർബാഹുവായ ശ്രീരാമസ്വാമിയാണ് .
കൂടാതെ ഉപദേവതകളായി ഗണപതി , ശാസ്താവ് , ഹനുമാൻ എന്നിവർക്കും പ്രതിഷ്ഠകളുണ്ട്.
ശ്രീരാമസ്വാമിക്ഷേത്രം ക്ഷേത്ര ഐതിഹ്യം
ഒരു ഉത്തരേന്ത്യൻ ബ്രാഹ്മണൻ തന്റെ ഇഷ്ടദേവതയായ ശ്രീരാമസ്വാമിയുടെ വിഗ്രഹവുമായി ഒരിക്കൽ തീർത്ഥയാത്രയ്ക്കിടെ ഇവിടെയെത്തി.
അദ്ദേഹം നേപ്പാളിൽ നിന്നു കൊണ്ടുവന്നതായിരുന്നു ഈ വിഗ്രഹം.
ഒരു നമ്പൂതിരി ഇല്ലത്തെത്തിയ അദ്ദേഹം അവിടത്തെ പുരുഷന്മാരെല്ലാം ക്ഷേത്രത്തിൽ വാരത്തിനു (ബ്രാഹ്മണർക്കുള്ള ഊണ്) പോയിരിക്കുകയാണെന്ന് അറിഞ്ഞു.
അദ്ദേഹം ആ ഇല്ലത്തെ അന്തർജനങ്ങളോട് വിഗ്രഹത്തിനു നൈവേദ്യം (ഭക്ഷണം) ഒന്നും കൊടുക്കരുത് എന്നുപറഞ്ഞ് വിഗ്രഹം അവിടെ ഏൽപ്പിച്ച് അമ്പലത്തിലേക്കു പോയി.
പക്ഷേ ചെറുപ്പക്കാരും കുസൃതികളുമായ അന്തർജനങ്ങൾ പാൽപ്പായസം ഉണ്ടാക്കി വിഗ്രഹത്തിനു സമർപ്പിച്ചു.
നമ്പൂതിരി തിരിച്ചുവന്നപ്പോൾ വിഗ്രഹം തറയിൽ ഉറച്ചുപോയിരിക്കുന്നതായി കണ്ടു.
തന്റെ ഇഷ്ടദേവതയെ കൂടെ കൊണ്ടുപോവാൻ കഴിയാതെ മനം നൊന്ത് യാത്രചെയ്ത അദ്ദേഹം യാത്രമദ്ധ്യേ ഒരു കല്ലുപാലത്തിൽ നിന്ന് താഴേയ്ക്കുവീണ് മരിച്ചു.
ഈ സ്ഥലത്ത് ആളുകൾ ഒരു ശ്രീരാമക്ഷേത്രം പറഞ്ഞു.
ഒരു ഇഞ്ചക്കാട് ആയിരുന്നു ഇവിടെ.
ക്ഷേത്രത്തിന്റെ കോണിൽ മരിച്ചുപോയ ബ്രാഹ്മണന്റെ ഓർമ്മയ്ക്കായി ഒരു കണ്ണാടിയും സ്ഥാപിച്ചു.
ബ്രാഹ്മണൻ അപകടത്തിൽ മരിച്ചതായതുകൊണ്ട് ബ്രഹ്മരക്ഷസ്സ് എന്ന് ബ്രാഹ്മണന്റെ വിഗ്രഹം അറിയപ്പെടുന്നു.
ഈ ശ്രീരാമക്ഷേത്രം വളരെ പ്രശസ്തമായപ്പോൾ അരികിൽ ഒന്നു രണ്ട് കിലോമീറ്റർ ചുറ്റളവിൽ രാമപുരത്ത് ശ്രീരാമന്റെ സഹോദരരായ ഭരതനും (കരിഞ്ചാപ്പാടി ഭരതക്ഷേത്രം) ശത്രുഘ്നനനും (നാറാണത്ത) ലക്ഷ്മണനും (അയോദ്ധ്യ ലക്ഷ്മണക്ഷേത്രം) സീതാദേവിക്കും ക്ഷേത്രങ്ങൾ സ്ഥാപിക്കപ്പെട്ടു.
ഈ ക്ഷേത്രങ്ങൾ എല്ലാം ഇന്നും നിലവിലുണ്ട്.
അതുപോലെ തന്നെ രാമപുരത്തെ ഹിന്ദു ഭവനങ്ങളിൽ ഒരു ആൺതരിയുടെ എങ്കിലും പേര് രാമൻ എന്ന് ഇടാറുണ്ട്.
വള്ളുവക്കോനാതിരി 12 നമ്പൂതിരി കുടുംബങ്ങളോട് രാമപുരത്തുവന്ന് താമസിക്കുവാൻ ആവശ്യപ്പെട്ട് അവർക്കായി നിലം കൊടുത്തു.
ഈ ക്ഷേത്രത്തിലെ നടത്തിപ്പുകാർ വടക്കേടത്ത് ഭട്ടതിരിയും തെക്കേടത്ത് ഭട്ടതിരിയുമാണ്.
ഭരണാവകാശം ഓരോ ആറു മാസത്തിലും ഇവർ തമ്മിൽ കൈമാറുന്നു.
ഉപദേവതമാരായി ഗണപതിയും ശാസ്താവും ഈ ക്ഷേത്രത്തിൽ ഉണ്ട്.
വിവാഹിതനായി രണ്ട് പത്നികളുള്ള രൂപത്തിലാണ് ഇവിടെ ശാസ്താവ് കുടികൊള്ളുന്നത്.
ശ്രീരാമന്റെ നിത്യദാസനായ ഹനുമാനും ഇവിടെ കുടികൊള്ളുന്നു.
രാമബാണ ത്രാണ
ത്യാഗരാജസ്വാമികൾ സാവേരിരാഗത്തിൽ ചിട്ടപ്പെടുത്തിയ ഒരു കൃതിയാണ് രാമബാണ ത്രാണ വരികളും അർത്ഥവും വരികൾ അർത്ഥം പല്ലവി രാമബാണ ത്രാണ ശൗര്യ മേമനി തെലുപുദുരാ ഓ മനസാ ഓ!
മനസേ എങ്ങനെയാണ് രാമബാണത്തിന്റെ സംരക്ഷിക്കാനുള്ള ശക്തിയേപ്പറ്റി വിവരിക്കാൻ കഴിയുക?
അനുപല്ലവി ഭാമകാസപഡു രാവണ മൂല ബലമുല നേല കൂല ജേയു തന്റെ ഭാര്യയെ ആഗ്രഹിച്ച രാവണനെ മണ്ണുതീറ്റിയ ആ ബാണത്തേപ്പറ്റി എങ്ങനെയാണ് വിവരിക്കാൻ കഴിയുക?
ചരണം തമ്മുഡു ബഡലിനവേള സുരരിപു തെമ്മനി ചക്കെര പഞ്ചീയഗ കനി ലെമ്മനുചുനു ഇന്ദ്രാരി പൽക സമയമ്മനി ലേവഗാ സമ്മതിതോ നിലബഡി കോദണ്ഡപുജ്യാഘോഷമുലശനുല ജേസി താ നെമ്മദിഗല തോഡുനു ജൂചെനുരാ നിജമൈന ത്യാഗരാജ നുതുഡഗു ലക്ഷ്മണൻ തളർന്നുവീണപ്പോൾ രാവണൻ  മധുരം വിതരണം ചെയ്തുകൊണ്ടിരുന്നപ്പോൾ ഇന്ദ്രജിത് തന്റെ സൈന്യത്തോട് അതുതന്നെയാണ് സുവർണ്ണാവസരം എന്നു പ്രഖ്യാപിച്ചു യുദ്ധത്തിനുവന്നപ്പോൾ ദൃഢനിശ്ചയത്തോടെ തന്റെ വില്ലുഞൊടിച്ച് ഇടിമിന്നൽ ഉണ്ടാക്കിക്കൊണ്ട് ലക്ഷ്മണനെ നോക്കിയ ത്യാഗരാജനാൽ പ്രകീർത്തിക്കപ്പെടുന്ന രാമന്റെ ബാണത്തെപ്പറ്റി എങ്ങനെയാണ് വിവരിക്കാൻ കഴിയുക?
അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം ടി എം കൃഷ്ണയുടെ ആലാപനം
രാമപുരം ശ്രീരാമസ്വാമിക്ഷേത്രം, കോട്ടയം ജില്ല
കോട്ടയം ജില്ലയിൽ മീനച്ചിൽ താലൂക്കിൽ രാമപുരം ഗ്രാമത്തിൽ സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് രാമപുരം ശ്രീരാമസ്വാമിക്ഷേത്രം .
രാമപുരം ഗ്രാമത്തിന് ആ പേര് വരാൻ തന്നെ കാരണമായത് ഈ ക്ഷേത്രം നിലനിൽക്കുന്നതാണ്.
ഈ ക്ഷേത്രത്തിലെ പ്രധാന പ്രതിഷ്ഠ ചതുർബാഹു മഹാവിഷ്ണുവായി കുടികൊള്ളുന്ന വിഷ്ണുവിന്റെ സപ്തമാവതാരമായ ശ്രീരാമസ്വാമിയാണ് .
കൂടാതെ ഉപദേവതകളായി ശിവൻ , പാർവ്വതി , ഗണപതി , ശാസ്താവ് , സുബ്രഹ്മണ്യൻ , സീതാദേവി , ഹനുമാൻ , ഭദ്രകാളി , നാഗദൈവങ്ങൾ , ബ്രഹ്മരക്ഷസ്സ് , യക്ഷി എന്നിവരും കുടികൊള്ളുന്നുണ്ട്.
തൃശ്ശൂർ , എറണാകുളം ജില്ലകളിലെ നാലമ്പലങ്ങൾ കഴിഞ്ഞാൽ ഏറ്റവും പ്രസിദ്ധമായ നാലമ്പലങ്ങളുള്ളത് കോട്ടയം ജില്ലയിലെ രാമപുരം പഞ്ചായത്തിലാണ് .
അവയിൽ ആദ്യത്തെ ക്ഷേത്രമാണിത് .
എന്നാൽ, ആദ്യത്തെ നാലമ്പലങ്ങളിൽ നിന്ന് വ്യത്യസ്തമായി ഇവിടെ ക്ഷേത്രങ്ങളെല്ലാം നാല് കിലോമീറ്റർ ചുറ്റളവിലാണുള്ളത്.
രാമപുരത്തുനിന്ന് മൂന്ന് കിലോമീറ്റർ വടക്കുമാറി അമനകരയിൽ ഭരതനും , അത്രയും ദൂരം പടിഞ്ഞാറുമാറി കൂടപ്പുലത്ത് ലക്ഷ്മണനും , അത്രയും ദൂരം വടക്കുകിഴക്കുമാറി മേതിരിയിൽ ശത്രുഘ്നനും കുടികൊള്ളുന്നു.
രാമായണമാസമായ കർക്കടകത്തിൽ ആയിരങ്ങൾ ഈ ക്ഷേത്രങ്ങൾ ദർശിച്ച് നിർവൃതി നേടാറുണ്ട്.
ആദ്യത്തെ നാലമ്പലങ്ങളിൽ നിന്ന് വ്യത്യസ്തമായി ഏതാനും മിനിറ്റുകൾക്കുള്ളിൽ ദർശനം കഴിച്ചുപോരാം എന്നൊരു സൗകര്യവുമുണ്ട്.
ഇത് ഒരു ഊരാഴ്മക്ഷേത്രമാണ്.
ശ്രീരാമസ്വാമിയുടെ കഥയുമായി ഏറെ അടുത്ത ബന്ധമുള്ള ഒരു ക്ഷേത്രമാണിത്.
ഐതിഹ്യപ്രകാരം സീതാദേവിയുടെ ദേഹവിയോഗത്തിനുശേഷം അയോധ്യ വിട്ട ശ്രീരാമൻ സീതാന്വേഷണത്തിന് താൻ സഞ്ചരിച്ച വഴിയിലൂടെ ഒരുപാട് ദൂരം സഞ്ചരിച്ച് ഇവിടെയെത്തി.
ചുറ്റും കാടും മലയും നിറഞ്ഞ, കിഴക്കുഭാഗത്ത് നദിയും പടിഞ്ഞാറുഭാഗത്ത് പാടവുമുള്ള അതിമനോഹരമായ ഇവിടത്തെ അന്തരീക്ഷം കണ്ട ഭഗവാൻ സമീപത്തുകണ്ട ഒരു ആൽമരത്തിന്റെ ചുവട്ടിൽ വിശ്രമിച്ചു.
തുടർന്ന് ഇവിടെത്തന്നെ സാന്നിദ്ധ്യമാകാൻ അദ്ദേഹം തീരുമാനിച്ചു.
അങ്ങനെ, ഈ സ്ഥലത്തിന് രാമപുരം എന്ന പേരുവന്നു.
ഇതിനിടയിൽ, ജ്യേഷ്ഠനെ കാണാത്തതിനെത്തുടർന്ന് ലക്ഷ്മണനും ഭരതനും ശത്രുഘ്നനും ഒന്നിച്ച് അന്വേഷണം ആരംഭിച്ചു.
ദീർഘനാളത്തെ അന്വേഷണത്തിനൊടുവിൽ അവർ ഇവിടെയെത്തി ജ്യേഷ്ഠനെ കാണുകയുണ്ടായി.
മൂവരും ജ്യേഷ്ഠനെ വണങ്ങി അടുത്തുതന്നെ വാഴാനുള്ള ആഗ്രഹം പ്രകടിപ്പിച്ചു.
ശ്രീരാമൻ അനുജന്മാരോട് തങ്ങൾക്കിഷ്ടമുള്ള സ്ഥലം തിരഞ്ഞെടുത്ത് അവിടെ താമസിയ്ക്കാൻ പറഞ്ഞു.
അങ്ങനെ ലക്ഷ്മണൻ കൂടപ്പുലത്തും, ഭരതൻ അമനകരയിലും ശത്രുഘ്നൻ മേതിരിയിലും താമസമുറപ്പിച്ചു.
പിൽക്കാലത്ത് നാലിടത്തും ക്ഷേത്രങ്ങൾ വന്നു.
രാമായണമാസമായ കർക്കടകത്തിൽ ഈ ക്ഷേത്രങ്ങളെ ബന്ധിപ്പിച്ചുകൊണ്ട് നാലമ്പലദർശനം നടത്തിവരുന്നു.
രാമപുരത്തുനിന്ന് തുടങ്ങുന്ന ദർശനം തുടർന്ന് കൂടപ്പുലം, അമനകര, മേതിരി എന്ന ക്രമത്തിൽ പോയി അവസാനിയ്ക്കുന്നു.
ധാരാളം ഭക്തർ ഈ ദിവസങ്ങളിൽ ക്ഷേത്രങ്ങളിലെത്താറുണ്ട്.
രാമപുരം ഗ്രാമത്തിന്റെ ഏകദേശം ഒത്ത നടുക്കായാണ് ക്ഷേത്രം സ്ഥിതിചെയ്യുന്നത്.
ക്ഷേത്രത്തിൽ നിന്ന് അല്പം മാറി പാലാ - കൂത്താട്ടുകുളം റോഡ് കടന്നുപോകുന്നു.
റോഡിന്റെ വശത്ത് ക്ഷേത്രത്തിന്റെ പേരെഴുതിവച്ച കവാടം കാണാം.
കവാടത്തിന്റെ മുകളിലായി ഗണപതി, ശ്രീരാമപട്ടാഭിഷേകം, സരസ്വതി എന്നീ രൂപങ്ങൾ കാണാം.
കൂടാതെ ഇരുവശങ്ങളിലുമായി ഹനുമാൻ, നാരദൻ എന്നിവരുടെ രൂപങ്ങളുമുണ്ട്.
അവിടെനിന്ന് അല്പം നടന്നാൽ ക്ഷേത്രത്തിന്റെ മുന്നിലെത്താം.
അതിമനോഹരമാണ് ഇവിടത്തെ കിഴക്കേ ഗോപുരം.
രണ്ടുനിലകളോടുകൂടിയ ഗോപുരത്തിന്റെ ഇരുനിലകളും ഓടുമേഞ്ഞിട്ടുണ്ട്.
താരതമ്യേന പഴക്കം കുറവാണ് ഗോപുരത്തിനെന്നത് വ്യക്തമാണ്.
രാമപുരം പഞ്ചായത്ത് ഓഫീസ്, പോസ്റ്റ് ഓഫീസ് തുടങ്ങിയ സ്ഥാപനങ്ങൾ ക്ഷേത്രത്തിൽ നിന്ന് അല്പം കിഴക്കുമാറിയാണ് സ്ഥിതിചെയ്യുന്നത്.
ക്ഷേത്രക്കുളം വടക്കുഭാഗത്ത് സ്ഥിതിചെയ്യുന്നു.
താരതമ്യേന ചെറിയ കുളമാണിത്.
എന്നാൽ, വളരെ പവിത്രമാണ് ഇതിലെ ജലം.
തൃപ്രയാറിലേതുപോലെ ഇവിടെയും മീനൂട്ട് വഴിപാട് നടത്തിവരുന്നുണ്ട്.
കുളക്കരയിൽ വലിയ അരയാൽമരമുണ്ട് .
അതായത് അരയാൽ ത്രിമൂർത്തീസ്വരൂപമാകുന്നു.
ദിവസവും അരയാലിനെ ഏഴുവലം വയ്ക്കുന്നത് പുണ്യകരമായി കണക്കാക്കപ്പെടുന്നു.
കിഴക്കേ ഗോപുരത്തിലൂടെ അകത്തുകടന്നാൽ ആദ്യമെത്തുന്നത് ക്ഷേത്രത്തിലെ ആനക്കൊട്ടിലിലാണ്.
താരതമ്യേന ചെറിയ ആനക്കൊട്ടിലാണിത്.
എന്നാൽ എഴുന്നള്ളിപ്പുകൾ നിർബാധം നടത്താം.
ആനക്കൊട്ടിലിനപ്പുറം ഭഗവദ്വാഹനമായ ഗരുഡനെ ശിരസ്സിലേറ്റുന്ന സ്വർണ്ണക്കൊടിമരം പ്രതിഷ്ഠിച്ചിരിയ്ക്കുന്നു.
മുമ്പുണ്ടായിരുന്ന ചെമ്പുകൊടിമരം മാറ്റി 2006-ലാണ് ഈ കൊടിമരം പ്രതിഷ്ഠിച്ചത്.
കൊടിമരത്തിനപ്പുറം ബലിക്കൽപ്പുര പണിതിരിയ്ക്കുന്നു.
സാമാന്യം വലിപ്പമുള്ള ബലിക്കല്ലാണ് ഇത്.
അതിനാൽ, പുറത്തുനിന്ന് നോക്കിയാൽ വിഗ്രഹം കാണാൻ സാധിയ്ക്കില്ല.
ഏകദേശം മൂന്നരയേക്കർ വലിപ്പമുള്ള മതിലകമാണ് രാമപുരം ക്ഷേത്രത്തിലേത്.
പലയിടത്തായി ചില ചെടികളും മരങ്ങളും വളരുന്നുണ്ട്.
അവ കാഴ്ചയ്ക്ക് ഭംഗിയുണർത്തുന്നു.
ക്ഷേത്രത്തിന്റെ തെക്കുപടിഞ്ഞാറേമൂലയിൽ ഭദ്രകാളിക്ഷേത്രം സ്ഥിതിചെയ്യുന്നു.
അത്യുഗ്രദേവതയായ ഭദ്രകാളി ദേശദേവതയായി കണക്കാക്കപ്പെടുന്നു.
പണ്ട് ഇവിടെ സ്ഥിരം വെളിച്ചപ്പാടുണ്ടായിരുന്നു.
ഭദ്രകാളിക്ഷേത്രത്തിനടുത്ത് ആൽമരച്ചുവട്ടിൽ നാഗദൈവങ്ങൾ കുടികൊള്ളുന്നു.
പരിവാരസമേത നവനാഗപ്രതിഷ്ഠയാണ് ഈ ക്ഷേത്രത്തിലുള്ളത്.
വടക്കുപടിഞ്ഞാറേമൂലയിൽ ചെറിയൊരു ഗണപതിക്ഷേത്രമുണ്ട്.
ഇവയ്ക്കിടയിലാണ് ക്ഷേത്രത്തിലെ പടിഞ്ഞാറേ ഗോപുരം സ്ഥിതിചെയ്യുന്നത്.
വടക്കുവശത്ത് ക്ഷേത്രം വക ഊട്ടുപുര പണിതിരിയ്ക്കുന്നു.
നിത്യേന ഇവിടെ ഊട്ടുണ്ട്.
വടക്കുകിഴക്കേമൂലയിൽ ചെറിയ ശ്രീകോവിലിൽ ശ്രീരാമദാസനായ ഹനുമാൻ സ്വാമി കുടികൊള്ളുന്നു.
തൃക്കവിയൂർ ശിവ-പാർവ്വതി-ഹനുമാൻ ക്ഷേത്രത്തിലെ വിഗ്രഹം പോലെ തീരെ ചെറുതാണ് ഇവിടെയും ഹനുമദ്വിഗ്രഹം.
എങ്കിലും, സവിശേഷപ്രാധാന്യമുള്ള പ്രതിഷ്ഠയാണിത്.
ശ്രീരാമന് വഴിപാട് കഴിയ്ക്കുന്നവർ ഹനുമാന്നും വഴിപാട് കഴിയ്ക്കാറുണ്ട്.
തന്റെ ഭക്തനായ ഹനുമാനെ പ്രീതിപ്പെടുത്താതെ ശ്രീരാമൻ പ്രസാദിയ്ക്കില്ലെന്നാണ് വിശ്വാസം.
ഹനുമാന്റെ ശ്രീകോവിലിന് സമീപം തന്നെയാണ് ബ്രഹ്മരക്ഷസ്സിന്റെയും യക്ഷിയുടെയും പ്രതിഷ്ഠകൾ സ്ഥിതിചെയ്യുന്നത്.
ഇരുവർക്കും സാധാരണ പോലെയുള്ള വിഗ്രഹങ്ങളാണുള്ളത്.
സാമാന്യം വലിപ്പമുള്ള വട്ടശ്രീകോവിലാണ് രാമപുരത്തുള്ളത്.
തൃപ്രയാറിലെ ശ്രീകോവിലിന്റെയത്രയില്ലെങ്കിലും ഇതിന് ഏകദേശം 130 അടി ചുറ്റളവുണ്ടെന്ന് പറയപ്പെടുന്നു.
കരിങ്കല്ലിൽ തീർത്ത ശ്രീകോവിലിന്റെ മേൽക്കൂര ചെമ്പുമേഞ്ഞിട്ടുണ്ട്.
ശ്രീകോവിലിനകത്ത് രണ്ട് മുറികളാണ്.
അവയിൽ പടിഞ്ഞാറുഭാഗത്തുള്ളത് വിഗ്രഹം പ്രതിഷ്ഠിച്ച ഗർഭഗൃഹം.
മഹാവിഷ്ണുഭഗവാന്റെ ഏഴാം അവതാരമായ ശ്രീരാമസ്വാമി, ആറടി ഉയരം വരുന്ന ചതുർബാഹു വിഷ്ണുവിഗ്രഹത്തിൽ കിഴക്കോട്ട് ദർശനമായി കുടികൊള്ളുന്നു.
വിഗ്രഹരൂപം പൂർണ്ണമായും മഹാവിഷ്ണുവിന്റേതാണ്.
പുറകിലെ വലതുകയ്യിൽ സുദർശനചക്രവും പുറകിലെ ഇടതുകയ്യിൽ പാഞ്ചജന്യം ശംഖും മുന്നിലെ ഇടതുകയ്യിൽ തലകീഴായി കൗമോദകി ഗദയും മുന്നിലെ വലതുകയ്യിൽ താമരയും കാണാം.
പട്ടാഭിഷേകസമയത്തെ ശ്രീരാമനായാണ് പ്രതിഷ്ഠയുടെ സങ്കല്പം.
അതിനാൽ, ഏറ്റവും മംഗളകരമായ ഭാവത്തിലാണ് ഭഗവാൻ ഇവിടെ കുടികൊള്ളുന്നത്.
സീതാസമേതനായി പീഠത്തിലിരിയ്ക്കുന്ന ഭഗവാൻ, അനുജന്മാരുടെയും ഹനുമാനും സുഗ്രീവനും അംഗദനും ജാംബവാനും വിഭീഷണനുമടക്കമുള്ള ഭക്തരുടെയും സേവനമേറ്റുവാങ്ങി, വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചുകൊണ്ട് ശ്രീലകത്ത് വിരാജിയ്ക്കുന്നു.
ശ്രീകോവിൽ, അതിമനോഹരമായ ദാരുശില്പങ്ങൾ കൊണ്ട് സമ്പന്നമാണ്.
ഇവയിൽ കൂടുതലും രാമായണത്തിൽ നിന്നെടുത്തവയാണ്.
കൂടാതെ, വാമനമൂർത്തി , അഷ്ടഭുജഗണപതി, ദുർഗ്ഗാദേവി , ശ്രീകൃഷ്ണലീലകൾ , ശിവകഥകൾ എന്നിവയും പ്രാധാന്യത്തോടെ കാണിയ്ക്കപ്പെടുന്നു.
ശ്രീകോവിലിന്റെ തെക്കുവശത്ത് കൂട്ടിച്ചേർത്തുപണിത മറ്റൊരു ചെറിയ ശ്രീകോവിലിൽ ശിവൻ, പാർവ്വതി, ഗണപതി, സുബ്രഹ്മണ്യൻ, ശാസ്താവ് എന്നിവരുടെ ഒന്നിച്ചുള്ള സാന്നിദ്ധ്യമാണ്.
ഇത്തരത്തിലൊരു പ്രതിഷ്ഠ അത്യപൂർവ്വമാണ്.
എല്ലാം ചെറിയ വിഗ്രഹങ്ങളാണ്.
കഷ്ടിച്ച് അരയടി ഉയരമേയുള്ളൂ ഈ വിഗ്രഹങ്ങൾക്ക്.
ഇവർക്ക് നിത്യവും പൂജകളുണ്ട്.
ശ്രീകോവിലിന്റെ വടക്കുവശത്ത് ലക്ഷ്മീദേവിയുടെ സാന്നിദ്ധ്യവുമുണ്ട്.
ലക്ഷ്മിയുടെ അവതാരവും ശ്രീരാമപത്നിയുമായ സീതാദേവിയായാണ് പ്രതിഷ്ഠയെ കണ്ടുവരുന്നത്.
ശ്രീരാമസാന്നിദ്ധ്യം വന്ന അന്നുമുതൽ ഇവിടെ സീതാസാന്നിദ്ധ്യവുമുണ്ടെന്നാണ് വിശ്വാസം.
എന്നാൽ, ഈ സങ്കല്പത്തിന് വിഗ്രഹമില്ല.
വടക്കുവശത്ത് ശില്പഭംഗിയോടുകൂടിയ ഓവുണ്ട്.
ഓടുമേഞ്ഞ നാലമ്പലത്തിന് അകത്തേയ്ക്ക് കടക്കുന്ന വാതിലിന് ഇരുവശവും വാതിൽമാടങ്ങൾ പണിതിട്ടുണ്ട്.
തെക്കേ വാതിൽമാടത്തിലാണ് നിത്യവും വിശേഷാൽ പൂജകളും ഹോമങ്ങളും നടക്കുന്നത്.
വടക്കേ വാതിൽമാടം ഭക്തരുടെ നാമജപത്തിനും വാദ്യമേളങ്ങൾക്കും ഉപയോഗിച്ചുവരുന്നു.
പൂജാസമയമൊഴികെയുള്ളപ്പോൾ ഇവിടെ ചെണ്ട , മദ്ദളം , തിമില , ഇടയ്ക്ക തുടങ്ങിയ വാദ്യങ്ങൾ തൂക്കിയിട്ടിരിയ്ക്കുന്നത് കാണാം.
നാലമ്പലത്തിന്റെ തെക്കുകിഴക്കേമൂലയിൽ തിടപ്പള്ളിയും വടക്കുകിഴക്കേമൂലയിൽ കിണറും പണികഴിപ്പിച്ചിട്ടുണ്ട്.
പ്രധാന ശ്രീകോവിലിന് മുന്നിലായി ഒരു നമസ്കാരമണ്ഡപവും പണിതിട്ടുണ്ട്.
പതിനാറുകാലുകളോടുകൂടിയ, അസാമാന്യവലുപ്പമുള്ള ഒരു നമസ്കാരമണ്ഡപമാണ് ഇവിടെയുള്ളത്.
ദീർഘചതുരാകൃതിയിൽ നിർമ്മിച്ച മണ്ഡപത്തിന്റെ മേൽക്കൂര ചെമ്പുമേഞ്ഞിട്ടുണ്ട്.
അതിമനോഹരമായ ദാരുശില്പങ്ങൾ കൊണ്ട് അലംകൃതമാണ് ഇതിന്റെ ഓരോ തൂണും.
രാമായണം, മഹാഭാരതം , ശ്രീമദ്ഭാഗവതം തുടങ്ങിയ കൃതികളിൽ നിന്നെടുത്ത പല രൂപങ്ങൾക്കും ഇവിടെ ശില്പാവിഷ്കാരം നൽകിയിട്ടുണ്ട്.
ഇതിന്റെ മച്ചിൽ ബ്രഹ്മാവിന്റെയും അഷ്ടദിക്പാലകരുടെയും രൂപങ്ങളും കൊത്തിവച്ചിട്ടുണ്ട്.
മണ്ഡപത്തിന്റെ ഒരറ്റത്ത് ഗരുഡപ്രതിഷ്ഠയുമുണ്ട്.
അഞ്ഞൂറിലധികം കലശങ്ങൾ ഇവിടെ വച്ചുപൂജിയ്ക്കാനുള്ള സൗകര്യം ഇവിടെ കാണും എന്നാണ് ഊഹം.
നാലമ്പലത്തിന്റെ പുറംചുവരുകൾ വിളക്കുമാടം കൊണ്ട് അലംകൃതമായിരിയ്ക്കുന്നു.
നിത്യേനയുള്ള ദീപാരാധനയ്ക്കും  മറ്റും ഇവയിലെ വിളക്കുകൾ കൊളുത്തിവച്ചിരിയ്ക്കുന്ന കാഴ്ച അതിമനോഹരമാണ്.
ശ്രീകോവിലിനുചുറ്റുമായി അകത്തെ ബലിവട്ടം പണിതിരിയ്ക്കുന്നു.
അഷ്ടദിക്പാലകർ (കിഴക്ക് - ഇന്ദ്രൻ , തെക്കുകിഴക്ക് - അഗ്നി , തെക്ക് - യമൻ , തെക്കുപടിഞ്ഞാറ് - നിരൃതി , പടിഞ്ഞാറ് - വരുണൻ , വടക്കുപടിഞ്ഞാറ് - വായു , വടക്ക് - കുബേരൻ ചന്ദ്രൻ , വടക്കുകിഴക്ക് - ഈശാനൻ ), സപ്തമാതൃക്കൾ (തെക്കുഭാഗത്ത് ഒറ്റക്കല്ലിൽ - കിഴക്കുനിന്ന് ബ്രാഹ്മി, മഹേശ്വരി, കൗമാരി, വൈഷ്ണവി, വരാഹി, ഇന്ദ്രാണി, ചാമുണ്ഡി എന്ന ക്രമത്തിൽ), വീരഭദ്രൻ (സപ്തമാതൃക്കൾക്കൊപ്പം - കിഴക്കുഭാഗം), ഗണപതി (സപ്തമാതൃക്കൾക്കൊപ്പം - പടിഞ്ഞാറുഭാഗം), ശാസ്താവ് (തെക്കിനും തെക്കുപടിഞ്ഞാറിനുമിടയിൽ), സുബ്രഹ്മണ്യൻ (വടക്കുപടിഞ്ഞാറിനും വടക്കിനുമിടയിൽ), ദുർഗ്ഗാദേവി (പടിഞ്ഞാറിനും വടക്കുപടിഞ്ഞാറിനുമിടയിൽ), ബ്രഹ്മാവ് (വടക്കുകിഴക്കിനും കിഴക്കിനുമിടയിൽ), അനന്തൻ (തെക്കുപടിഞ്ഞാറിനും പടിഞ്ഞാറിനുമിടയിൽ), നിർമ്മാല്യധാരി (വടക്കിനും വടക്കുകിഴക്കിനുമിടയിൽ ശിവലിംഗരൂപത്തിൽ - ഇവിടെ വിഷ്വക്സേനൻ ) എന്നിവരെ പ്രതിനിധീകരിയ്ക്കുന്ന ബലിക്കല്ലുകൾ ഇവിടെ സ്ഥിതിചെയ്യുന്നു.
നിത്യേനയുള്ള ശീവേലിയുടെ വിസ്തരിച്ച രൂപമായി ഉത്സവക്കാലത്ത് ശ്രീഭൂതബലിയും അതിന്റെയും വിസ്തരിച്ച രൂപമായി ഉത്സവബലിയുമുണ്ടാകാറുണ്ട് .
വിഷ്ണുക്ഷേത്രമായതിനാൽ ഇവിടെ ഉത്തരമാതൃക്കൾ എന്ന പ്രത്യേകം സങ്കല്പവുമുണ്ട്.
തെക്കുഭാഗത്ത് സ്ഥിതിചെയ്യുന്ന സപ്തമാതൃക്കളുടെ എതിർവശത്ത് (വടക്കുഭാഗത്ത്) സ്ഥിതിചെയ്യുന്നതുമൂലമാണ് ഇവരെ ഉത്തരമാതൃക്കൾ എന്ന് വിളിയ്ക്കുന്നത്.
ഭാഗീശ്വരി, ക്രിയ, കീർത്തി, ലക്ഷ്മി, സൃഷ്ടി, വിദ്യ, ശാന്തി എന്നിവരാണ് അവർ.
ശൈവദേവതകളായ സപ്തമാതൃക്കളുടെ വൈഷ്ണവരൂപഭേദങ്ങളാണ് ഇവ.
സപ്തമാതൃക്കൾക്കൊപ്പം അംഗരക്ഷകരായി വീരഭദ്രനും ഗണപതിയുമുള്ളപോലെ ഉത്തരമാതൃക്കൾക്കൊപ്പം ശ്രീധരൻ, അശ്വമുഖൻ എന്നീ ദേവന്മാർക്കും സങ്കല്പമുണ്ട്.
എന്നാൽ ശീവേലിസമയത്ത് ഇവിടങ്ങളിലും ബലിതൂകുന്നു.
തന്മൂലം, അവയിൽ ചവിട്ടുന്നതും തൊട്ടു തലയിൽ വയ്ക്കുന്നതും നിരോധിച്ചിരിയ്ക്കുന്നു.
നിത്യപൂജാക്രമവും വഴിപാടുകളും
നിത്യേന അഞ്ചുപൂജകളും മൂന്നുശീവേലികളുമുള്ള മഹാക്ഷേത്രമാണ് രാമപുരം ശ്രീരാമസ്വാമിക്ഷേത്രം.
പുലർച്ചെ നാലുമണിയ്ക്ക് നടതുറന്നുകഴിഞ്ഞാൽ ആദ്യം നിർമ്മാല്യദർശനമാണ്.
തുടർന്ന് അഭിഷേകവും മലർനിവേദ്യവും നടത്തുന്നു.
അഞ്ചുമണിയ്ക്ക് ഉഷഃപൂജയും തുടർന്ന് രാവിലെ ആറുമണിയ്ക്ക് എതിരേറ്റുപൂജയും ഗണപതിഹോമവുമുണ്ടാകും.
ആറരയ്ക്ക് പ്രഭാതശീവേലിയാണ്.
തന്റെ ഭൂതഗണങ്ങൾക്ക് അന്നം നൽകുന്നത് ഭഗവാൻ നേരിട്ടുകാണുന്നു എന്ന സങ്കല്പത്തോടെ നടത്തുന്ന ചടങ്ങാണിത്.
നാലമ്പലത്തിനകത്തുള്ള ബലിക്കല്ലുകളിൽ ബലിതൂകിക്കഴിഞ്ഞ് പുറത്തുകടന്ന് മൂന്നുവട്ടം പ്രദക്ഷിണം വച്ച് ഒടുവിൽ വലിയ ബലിക്കല്ലിലും ബലിതൂകി ശീവേലി തീരുന്നു.
തുടർന്ന് നവകാഭിഷേകമാണ്.
ക്ഷേത്രക്കുളത്തിൽനിന്നെടുക്കുന്ന ജലം ഒമ്പത് വെള്ളിക്കലശങ്ങളിലാക്കി അഭിഷേകം ചെയ്യുന്നതിനെ പറയുന്ന പേരാണിത്.
നവകാഭിഷേകത്തിനുശേഷം എട്ടുമണിയ്ക്ക് പന്തീരടിപൂജ.
നിഴലിന് പന്ത്രണ്ടടി നീളം വരുന്ന സമയത്ത് നടത്തുന്ന പൂജയായതുകൊണ്ടാണത്രേ ഇങ്ങനെ പേരുവന്നത്.
പിന്നീട് പതിനൊന്നുമണിയ്ക്ക് ഉച്ചപ്പൂജയും പതിനൊന്നരയ്ക്ക് ഉച്ചശീവേലിയും കഴിഞ്ഞ് ഉച്ചയ്ക്ക് പന്ത്രണ്ടുമണിയ്ക്ക് നടയടയ്ക്കുന്നു.
വൈകീട്ട് നാലുമണിയ്ക്ക് വീണ്ടും നടതുറക്കുന്നു.
സന്ധ്യയ്ക്ക് സൂര്യാസ്തമയസമയമനുസരിച്ച് ദീപാരാധന നടത്തപ്പെടുന്നു.
ദീപസ്തംഭങ്ങളും വിളക്കുമാടവും അടിമുടി ദീപപ്രഭയിൽ നിൽക്കുന്ന കാഴ്ച അതിമനോഹരമാണ്.
രാത്രി ഏഴുമണിയോടെ അത്താഴപ്പൂജയും തുടർന്ന് ഏഴരമണിയോടെ അത്താഴശീവേലിയും നടത്തപ്പെടുന്നു.
തുടർന്ന് എട്ടുമണിയ്ക്ക് നടയടയ്ക്കുന്നു.
കുരുപ്പക്കാട്ട് മനയ്ക്കാണ് ക്ഷേത്രത്തിലെ തന്ത്രാധികാരം.
ഭരണസമിതി നിയമിയ്ക്കുന്ന വ്യക്തികളാണ് മേൽശാന്തിയും കീഴ്ശാന്തിയുമാകുക.
അമനകര, കാരണാട്ട്, കുന്നൂർ എന്നീ മൂന്ന് ഇല്ലക്കാരുടെ നേതൃത്വത്തിലുള്ള ഒരു ട്രസ്റ്റാണ് ക്ഷേത്രഭരണം നടത്തിപ്പോരുന്നത്.
ഒരുകാലത്ത് ഒരുപാട് സ്വത്തുവകകളുണ്ടായിരുന്ന ക്ഷേത്രമായിരുന്നുവത്രേ ഇത്.
പിന്നീട് ഭൂപരിഷ്കരണ നിയമം വന്നപ്പോൾ അവയിൽ പലതും ഇല്ലാതായി.
എങ്കിലും, ഇന്ന് നാട്ടുകാരുടെ പങ്കാളിത്തത്തോടെ എല്ലാം മികച്ച രീതിയിൽ കൊണ്ടാടപ്പെടുന്നുണ്ട്.
വഞ്ചിപ്പാട്ട് പ്രസ്ഥാനത്തിന്റെ ഉപജ്ഞാതാവും കുഞ്ചൻ നമ്പ്യാരുടെ സമകാലികനുമായിരുന്ന രാമപുരത്തുവാര്യർ ഈ നാട്ടുകാരനായിരുന്നു.
ഈ ക്ഷേത്രത്തിൽ അദ്ദേഹം കഴകവൃത്തി അനുഷ്ഠിച്ചിരുന്നു.
എന്നും രാവിലെ ക്ഷേത്രത്തിൽ വന്ന് കുളക്കരയിലെ ആൽമരത്തെ അദ്ദേഹം വന്ദിച്ചിരുന്നു.
ഇന്നും അവിടെ അദ്ദേഹത്തിന്റെ സാന്നിദ്ധ്യം അനുഭവപ്പെടുന്നതായി വിശ്വസിയ്ക്കുന്നു.
ഒരിയ്ക്കൽ ഭഗവാന് ചാർത്താനുള്ള മാല കെട്ടുന്നതിനിടയിൽ അദ്ദേഹത്തിന് ഒരു ശ്ലോകം മനസ്സിൽ വരികയും അദ്ദേഹം ആ ക്രമത്തിൽ മാല കെട്ടുകയും ചെയ്തുവത്രേ. 'ന കൃതം സുകൃതം കിഞ്ചിൽ' എന്നുതുടങ്ങുന്ന ഒരു സംസ്കൃതശ്ലോകമായിരുന്നു അത്.
പ്രമുഖ സാഹിത്യകാരി ലളിതാംബിക അന്തർജനവും ഇവിടത്തെ ഭക്തയായിരുന്നു.
ഏറ്റവും കൂടുതൽ കാലം ഒരു ജോലി ചെയ്ത് ഗിന്നസ് ബുക്കിൽ ഇടം പിടിച്ച പ്രശസ്ത വാദ്യകലാകാരനും സോപാനസംഗീതജ്ഞനുമായിരുന്ന ചെറുവള്ളിയിൽ പത്മനാഭമാരാർ ഈ ക്ഷേത്രത്തിലെ അടിയന്തിരക്കാരനായിരുന്നു.
1905-ൽ ജനിച്ച അദ്ദേഹം പത്താം വയസ്സിൽ ഇവിടെ അടിയന്തിരക്കാരനായി ജോലിയ്ക്ക് കയറി.
തുടർന്ന് 2018 ഏപ്രിൽ നാലിന് മരിയ്ക്കും വരെ അദ്ദേഹം ഈ ജോലി തുടർന്നുവന്നു.
വിശേഷദിവസങ്ങൾ കൊടിയേറ്റുത്സവം ശ്രീരാമനവമി രാമായണമാസം
രാമഭദ്രാചാര്യ ഇംഗ്ലീഷ് വിലാസം https://ml.wikipedia.org/wiki/Rambhadracharya ഗിരിധർ മിശ്ര യൗവനകാലത്ത്
ഹിന്ദുമത നേതാവ്, വിദ്യാഭ്യാസപ്രവർത്തകൻ , സംസ്കൃത പണ്ഡിതൻ, ബഹുഭാഷാവിദഗ്ദ്ധൻ, കവി , എഴുത്തുകാരൻ, വ്യാഖ്യാതാവ്, തത്ത്വചിന്തകൻ , സംഗീതസംവിധായകൻ, ഗായകൻ , നാടകകൃത്ത് , കഥാകഥനവിദഗ്ദ്ധൻ എന്നീ മേഖലകളിൽ പ്രശസ്തനാണ് രാമാനന്ദാചാര്യ സ്വാമി രാമഭദ്രാചാര്യ.
ചിത്രകൂടം ആസ്ഥാനമായി പ്രവർത്തിക്കുന്ന ഇദ്ദേഹം നിലവിലുള്ള നാല് ജഗദ്ഗുരു രാമാനന്ദാചാര്യന്മാരിൽ ഒരാളാണ്.
1988 മുതൽ സ്വാമി രാമഭദ്രാചാര്യ ഈ പദവി വഹിക്കുന്നു.
1950 ജനുവരി 14ന് മകര സംക്രാന്തി ദിവസം ഉത്തർ‌പ്രദേശിലെ ശാന്തിഖുർദ് എന്ന ഗ്രാമത്തിൽ ജനിച്ച ഇദ്ദേഹത്തിന്റെ പൂർവ്വാശ്രമനാമം ഗിരിധർ മിശ്ര എന്നായിരുന്നു.
രണ്ടുമാസം പ്രായമുണ്ടായിരുന്നപ്പോൾ മുതൽ അന്ധനായിത്തീർന്ന ഇദ്ദേഹം പഠനത്തിനോ സംഗീതസംവിധാനത്തിനോ ബ്രെയിലി ലിപിയോ മറ്റ് സഹായങ്ങളോ ഉപയോഗിച്ചിട്ടില്ല.
തുളസീപീഠത്തിന്റെ സ്ഥാപകനേതാവാണിദ്ദേഹം.
സന്ത് തുളസീദാസിന്റെ പേരാണ് ഈ പീഠത്തിന് നൽകിയിട്ടുള്ളത്.
ചിത്രകൂടത്തിലെ ജഗദ്ഗുരു രാമഭദ്രാചാര്യ ഹാൻഡികാപ്പ്ഡ് യൂണിവേഴ്സിറ്റിയുടെ സ്ഥാപകനും ആജീവനാന്ത ചാൻസിലറുമാണ് ഇദ്ദേഹം.
ഈ സർവ്വകലാശാല നാലുതരം വൈകല്യങ്ങളുള്ള വിദ്യാർത്ഥികൾക്ക് ബിരുദ - ബിരുദാനന്തര കോഴ്സുകൾ ലഭ്യമാക്കുന്നുണ്ട്.
22 ഭാഷകൾ സംസാരിക്കുന്ന സ്വാമി രാമഭദ്രാചാര്യ ഒരു നിമിഷകവിയും സംസ്കൃതം , ഹിന്ദി , അവധി , മൈഥിലി തുടങ്ങിയ ഭാഷകളിൽ ഗ്രന്ഥരചന നടത്തിയിട്ടുള്ളയാളുമാണ്.
ഇദ്ദേഹം 100 ലധികം പുസ്തകങ്ങളും 50 ലധികം പ്രബന്ധങ്ങളും എഴുതിയിട്ടുണ്ട്.
ഇതിൽ നാല് ഇതിഹാസകാവ്യങ്ങൾ ഉൾപ്പെടുന്നു.
തുളസീദാസിന്റെ രാമചരിതമാനസം , ഹനുമാൻ ചാലിസ എന്നിവയുടെ ഹിന്ദി വ്യാഖ്യാനങ്ങൾ, അഷ്ടാദ്ധ്യായിയുടെ സംസ്കൃത വ്യാഖ്യാനം, പ്രസ്ഥാനത്രയി ഗ്രന്ഥങ്ങളുടെ സംസ്കൃതവ്യാഖ്യാനം എന്നിവയും സ്വാമി രാമഭദ്രാചാര്യ രചിച്ചിട്ടുണ്ട്.
സംസ്കൃതവ്യാകരണം , ന്യായം , വേദാന്തം എന്നീ മേഖലകളിൽ ഇദ്ദേഹത്തിനുള്ള പാണ്ഡിത്യം പ്രസിദ്ധമാണ്.
തുളസീദാസിനെ സംബന്ധിച്ച പഠനങ്ങളിൽ ഏറ്റവും വലിയ വൈദഗ്ദ്ധ്യമുള്ളയാളാണ് ഇദ്ദേഹമെന്ന് കരുതപ്പെടുന്നു.
ഇദ്ദേഹം രാമചരിതമാനസത്തിന്റെ ഒരു വിമർശനത്തിന്റെ എഡിറ്ററുമാണ്.
രാമായണ - ഭാഗവത കഥകൾ പൊതുസദസ്സുകളിൽ പറയുന്നതിനും സ്വാമി രാമഭദ്രാചാര്യ ശ്രദ്ധേയനാണ്.
ഇന്ത്യയിലെ വിവിധ പട്ടണങ്ങളിലും മറ്റു രാജ്യങ്ങളിലും ഇദ്ദേഹത്തിന്റെ കഥപറയൽ നടത്താറുണ്ട്.
ഇത് സൻസ്കാർ ടി.വി. സംസ്ഥാൻ ടി.വി. മുതലായ ചാനലുകളിൽ പ്രക്ഷേപണം ചെയ്യപ്പെടാറുണ്ട്.
പുരസ്കാരങ്ങൾ പത്മവിഭൂഷൺ (2014) കുറിപ്പുകൾ
സംസ്കൃതം : जगद्गुरुरामानन्दाचार्यस्वामिरामभद्राचार्यः , ജഗദ്ഗുരുരാമാനന്ദാചാൎയസ്വാമിരാമഭദ്രാചാര്യഃ ; ഹിന്ദി : जगद्गुरु रामानन्दाचार्य स्वामी रामभद्राचार्य , ജഗദ്ഗുരു രാമാനന്ദാചാര്യ സ്വാമി രാമ്ഭദ്രാചാര്യ സംസ്കൃതം : गिरिधरमिश्रः , ഗിരിധരമിശ്രഃ ; ഹിന്ദി : गिरिधर मिश्र , ഗിരിധർ മിശ്ര രാമാനന്ദി സമ്പ്രദായ ഗുരുക്കന്മാർ.
ഹിന്ദി : आशुकवि , ആശുകവി രണ്ടെണ്ണം സംസ്കൃതത്തിലും രണ്ടെണ്ണം ഹിന്ദിയിലുമാണ് എഴുതപ്പെട്ടത്.
അവലംബം ഗ്രന്ഥസൂചി {{ cite journal }} : Cite journal requires | journal= ( help ) CS1 maint: postscript ( link ) {{ cite book }} :  CS1 maint: unrecognized language ( link ) {{ cite book }} :  CS1 maint: unrecognized language ( link ) {{ cite journal }} : Cite journal requires | journal= ( help ) {{ cite journal }} : Cite journal requires | journal= ( help ) {{ cite book }} :  CS1 maint: unrecognized language ( link ) {{ cite journal }} :  CS1 maint: unrecognized language ( link ) {{ cite book }} :  CS1 maint: unrecognized language ( link ) പുറത്തേയ്ക്കുള്ള കണ്ണികൾ Rambhadracharya എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official Website of Jagadguru Rambhadracharya Critical edition of Ramcharitmanas edited by Jagadguru Rambhadracharya, with a Hindi commentary Jagadguru Rambhadracharya Handicapped University Youtube channel with information and discourses of Jagadguru Rambhadracharya രചനകൾ Rāmabhadrācārya ലൈബ്രറികളിൽ ( വേൾഡ്കാറ്റ് കാറ്റലോഗ്)
മറ്റൊരു സീത
കമൽഹാസൻ , റോജ രമണി , ഷീല , അടൂർ ഭാസി , ബഹദൂർ , സുകുമാരി , ജോസ് പ്രകാശ് , പ്രേമ മേനോൻ, എം ജി സോമൻ , വിൻസന്റ് തുടങ്ങിയവർ അഭിനയിച്ച പി. ഭാസ്കരൻ സംവിധാനം ചെയ്ത് 1975-ൽ പുറത്തിറങ്ങിയ മലയാളചലച്ചിത്രമാണ് മറ്റൊരു സീത.
1974 ലെ തെലുങ്ക് ചിത്രമായ ഒ സീത കഥയുടെ റീമേക്കായിരുന്നു ഈ ചിത്രം.
പിന്നീട് 1976 ൽ തമിഴിൽ മൂന്ദ്രു മുടിച്ച് എന്ന പേരിൽ റീമേക്ക് ചെയ്തു.
കമലഹാസൻ മലയാളത്തിൽ അവതരിപ്പിച്ച കഥാപാത്രത്തെ ഈ ചിത്രത്തിൽ രജനികാന്ത് അവതരിപ്പിച്ചു.
മറ്റൊരു സീത രണ്ട് സുഹൃത്തുക്കളുടെ കഥയാണ് (കമലഹാസൻ വിൻസന്റ്), ഒരു ദുരന്തബോധം (കമലഹാസൻ), ഒരേ പെൺകുട്ടിയെ (റോജ രമണി) സ്നേഹിക്കുകയും, ആ പെൺകുട്ടിയുടെ പ്രതികാരം, ദുഷ്ചിന്തയുടെ പിതാവിനെ വിവാഹം ചെയ്യുകയും ചെയുന്നു അഭിനേതാക്കൾ കമൽ  ഹാസൻ ശോഭന വിൻസെന്റ് എം .
സോമൻ ഷീല അടൂർ  ഭാസി ബഹദൂർ ജോസ്  പ്രകാശ് പ്രേമ  മേനോൻ അവലംബം പുറത്തേക്കുള്ള കണ്ണികൾ മറ്റൊരു സീത ഇന്റർനെറ്റ് മൂവി ഡാറ്റാബേസിൽ
മറ്റ്സാലു ദേശീയോദ്യാനം
മറ്റ്സാലു ദേശീയോദ്യാനം (മുമ്പ്, മറ്റ്സാലു നേച്ചർ റിസർവ്വ്) എസ്തോണിയൻ : Matsalu rahvuspark ) എസ്തോണിയയിലെ ലാന കൗണ്ടി യിൽ സ്ഥിതിചെയ്യുന്ന ഒരു പ്രകൃതി സംരക്ഷണ കേന്ദ്രവും ദേശീയോദ്യാനവുമാണ്.
മറ്റ്സാലു ദേശീയോദ്യാനം, 486.1 ചതുരശ്ര കിലോമീറ്റർ (187.7 ച. മൈ.) വിസ്തൃതിയുള്ളതാണ്.
ഇതിൽ മറ്റ്സാലു ഉൾക്കടൽ , കാസരി നദീ ഡെൽറ്റ , മറ്റ്സാലു ഗ്രാമവും, ചുറ്റുമുള്ള പ്രദേശങ്ങൾ എന്നിവ ഉൾപ്പെടുന്നു.
ഈസ്റ്റ് അറ്റ്ലാൻറിക് ഫ്ലൈവേയിലെ സുപ്രധാന സ്ഥാനത്തുള്ള നിലനിൽപ്പുകാരണം, മറ്റ്സാലു ഉൾക്കടൽ മേഖല ( എസ്റ്റോണിയൻ : Matsalu laht ), യൂറോപ്പിലെ ഏറ്റവും പ്രധാനപ്പെട്ട ചതുപ്പുനില പക്ഷികളുടെ ആവാസകേന്ദ്രങ്ങളിലൊന്നാണ്.
വലിയ തോതിൽ ദേശാടന പക്ഷികൾ മറ്റ്സാലു മേഖലയെ ഒരു വിശ്രമത്തിനും ഭക്ഷണത്തിനുമുള്ള പ്രദേശമായി (staging area) ഉപയോഗിക്കുന്നു.
ഓരോ വസന്തകാലത്തും രണ്ടു മില്ല്യനു മുകളിൽ വാട്ടർഫോളുകൾ ഇതുവഴി കടന്നുപോകുന്നുണ്ട്.
ഇതിൽ ഏകദേശം 1.6 മില്ല്യൺ ലോങ്ങ്-ടെയിൽഡ് ഡക്കുകളാണ് ( Clangula hyemalis) .
മല നച്ചെലി ഇംഗ്ലീഷ് വിലാസം https://ml.wikipedia.org/wiki/Suncus_niger
പ്രധാനമായി കൂർഗിലെ മുളംകാടുകളിൽ കണ്ടുവരുന്ന ഒരുതരം നച്ചെലിയാണ് മല നച്ചെലി (Suncus niger) .
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും Media related to Suncus niger at Wikimedia Commons Suncus niger എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
മലംഗ് ഗഡ് ഇംഗ്ലീഷ് വിലാസം https://ml.wikipedia.org/wiki/Malanggad
മഹാരാഷ്ട്രയിലെ താനെ ജില്ലയിൽ , മാഥേരാൻ മലനിരകളിൽ സ്ഥിതിചെയ്യുന്ന ഒരു കോട്ടയാണ് മലംഗ് ഗഡ് (ബാബ ഹാജി മലംഗ് ഗഡ് എന്നും അറിയപ്പെടുന്നു).
സമുദ്രനിരപ്പിൽ നിന്ന് 789 മീറ്റർ ഉയരത്തിലാണ് ഈ കോട്ട സ്ഥിതിചെയ്യുന്നത്.
സൂഫി സന്യാസിയായിരുന്ന അബ്ദുൾ റഹ്മാൻ മലംഗ് ബാബയുടെ (ഹാജി മലംഗ്) ദർഗ ഇവിടുത്തെ പ്രധാന ആകർഷണവും ഒരു പ്രശസ്ത തീർത്ഥാടന കേന്ദ്രവുമാണ്.
വിശുദ്ധന്റെ വംശപരമ്പരയിൽ പെട്ടതെന്ന് വിശ്വസിക്കപ്പെടുന്ന മുസ്ലിം പുരോഹിതനോടൊപ്പം ഒരു ഹിന്ദു ബ്രാഹ്മണ പുരോഹിതനും ഈ ദർഗയിലെ ചടങ്ങുകൾക്ക് മേൽനോട്ടം വഹിക്കുന്നു എന്ന പ്രത്യേകതയും ഇവിടെയുണ്ട്.
മുംബൈയ്ക്കടുത്തുള്ള കല്യാൺ നഗരത്തിൽ നിന്നും 15 കിലോമീറ്റർ അകലെയാണ് മലംഗ് ഗഡ് സ്ഥിതി ചെയ്യുന്നത്.
ഏറ്റവുമടുത്ത റെയിൽവേ സ്റ്റേഷൻ കല്യാൺ ജങ്ക്ഷൻ ആണ്.
ഇവിടെ നിന്നും മലംഗ് ഗഡിലേക്ക് സ്റ്റേറ്റ് ട്രാൻസ്പോർട്ട് ബസുകൾ ലഭ്യമാണ്.
അടിവാരത്തു നിന്നും 1 ½ മണിക്കൂർ നടന്നു കയറി ദർഗയിൽ എത്താം.
പടിക്കെട്ടകളും ഇരുവശങ്ങളിലുമായി ആരാധനാവസ്തുക്കൾ വിൽക്കുന്ന കടകളും ഭക്ഷണശാലകളുമുണ്ട്.
നിറയെ കുരങ്ങന്മാരുള്ള ഈ പ്രദേശത്ത് ഭക്തർ അവർക്ക് കടലയും മറ്റു ഭക്ഷണവസ്തുക്കളും ആചാരത്തിന്റെ ഭാഗമായി നൽകാറുണ്ട്.
ഏഴാം നൂറ്റാണ്ടിൽ മൗര്യ രാജവംശത്തിലെ നളദേവ് രാജാവാണ് മലംഗ് ഗഡ് പണികഴിപ്പിച്ചത്.
ഈ കാലഘട്ടത്തിൽ “മച്ചിന്ദ്രനാഥ്” എന്ന പേരിൽ അറിയപ്പെട്ട നാഥ്പന്തി സന്യാസിയുടെ വാസസ്ഥാനമായിരുന്നു ഈ കോട്ട.
പതിനേഴാം നൂറ്റാണ്ടിൽ മറാഠകൾ ഈ കോട്ട പിടിച്ചെടുത്തു, പിന്നീട് ബ്രിട്ടീഷുകാർ കീഴടക്കി.
പതിമൂന്നാം നൂറ്റാണ്ടിൽ യെമനിൽ നിന്നും എത്തിയ ഒരു സൂഫി വിശുദ്ധനായിരുന്നു ഹസ്രത് അബ്ദുർ റഹ്മാൻ മലംഗ് എന്ന് വിശ്വസിക്കപ്പെടുന്നു.
മഹാരാഷ്ട്രയിലെ താനെ ജില്ലയിൽ "നള രാജ" എന്ന രാജാവ് ഭരിച്ചിരുന്നു.
സാധാരണക്കാർക്കെതിരായ അതിക്രമങ്ങളും അനീതിയും അദ്ദേഹത്തിന്റെ ഭരണത്തിൽ അസഹനീയമായിരുന്നു.